Torget (Bergen)

Torget i Bergen strekker seg fra Narvesen-kiosken RundetårnThomas Cook: «Byhistorie over disk», Bergens Tidende 5. mars 2017 i øst, med frukttorg, fisketorg og blomstertorg mot vest, er et torg innerst i Vågen med omsetning av fisk, skalldyr, bær, frukt og blomster, i tillegg til salgsboder med suvenirer og hurtigmat. Her arrangeres også bondens marked. Torget er en turistattraksjon, særlig om sommeren.

Torget er også navnet på Fylkesvei 577 som går forbi.
Historikk
I middelalderen var Nikolaikirkeallmenningen Bergens midtpunkt. Geir Atle Ersland mener Bergens første torg lå omtrent i krysset mellom Øvregaten og Nikolaikirkeallmenningen. Bergens gamle torg kan også ha ligget nederst i Nikolaikirkeallmenningen. Iallfall er det omtalt fra 1278, men med utbyggingen utover Strandsiden flyttet Christoffer Valkendorf det til «straks nedenfor Skostrædet ud i Vaagen». I 1923 ble Blomstertorget ble anlagt på Strandkaien, og salg av frukt og grønnsaker kom til. Triangelen<ref>[https://www.bergenbyarkiv.no/bergenbyleksikon/arkiv/1424369 «Triangelen», Bergen byleksikon]</ref> ble bygd i 1730 på branngrus tømt i Vågen etter bybrannen i 1702, og var frem til 1911 en utstikker fra Torget. Grunnet kloakkvann i Vågen ble Zachariasbryggen fra 1889 forsynt med 60 fiskekummer for salg av levende fisk.«Torget», Bergen byleksikon]</ref>

Håndkjerrene som fungerte både som salgsbod og til varefrakt, ble om nettene oppbevart i Skur 11 eller i noen av gårdene på Bryggen.

I 1943 var mangelen på fersk fisk så stor at det dannet seg lange køer av handlende. Kø på torget ble derfor forbudt, men køene forsvant ikke, ble bare mindre synlige.Mappe 1992/1956 «Forsyningsnemnden i 1943», A-0155 arkivet etter finansrådmannen, Bergen byarkiv

Gjennomføring av «gatebruksplanen» i 1972 skar 350 km² av Torget til fordel for biltrafikk, Erling Gjelsvik: «Fremsnakk av Torget fungerer som baksnakking», Bergensavisen 16. april 2023 på tross av en proteststorm med skuespilleren Rolf Berntzen i spissen. Det var rundt 38 200 underskrifter i de utlagte protest-protokollene.Madsen, Alf H.: «Rolf Berntzen» i Norsk biografisk leksikon på snl.no. Hentet 26. april 2023 fra 

Torgutstikkeren og Shetlands-Larsens brygge
Torgutstikkeren er Bergen havnevesens gjestehavn beliggende mellom Zachariasbryggen og Bryggen. I 1953 ble det vedtatt å rive Zachariasbryggen der den nedlagte kommunale fisk- og jordbrukshandel hadde hatt sine salgslokaler, og flytte salget av levende fisk engros fra Zachariasbryggen til det nybygde Bontelabo-fiskemottaket ute ved Festningskaien.<ref>[https://www.bergenbyarkiv.no/bergenbyleksikon/arkiv/1424906 «Festningskaien», Bergen byleksikon Prosessen ble forsinket av diskusjonene om «sjokkvirkningen på fisken ved overføring fra brønnbåt til kummene», og det ble fremmet ønske om å få overta pongtongen på Hjellestad, som tidligere var brukt av SAS. På Bontelabo kunne den tjene som bølgebryter. Det var motstand mot å flytte levendefiskgruppens betonglekter fra Zachariasbryggen til Bontelabo, da lekteren og en tilsvarende for fiskesalslaget ville hindre adkomst for andre fartøyer til Bontelabos østside, som spesielt i ruskevær hadde stor betydning som anleggskai.Mappe 2512/1953, A-0155 arkivet etter finansrådmannen, Bergen byarkiv
Folk bekymret seg for torgutstikkerens videre fremtid. Husmorforeningene «Hjemmenes vel» og «Unge husmødres klubb», tilskrev kommunen i mars 1954 om «de vanskeligheter det later til å bli for omsetningen av levende fisk når fiskekummene på torget rives. Vi forstår at det gjelder et vel overveiet reguleringstiltak...men tillater oss å henstille til det ærede formannskap å finne en effektiv ordning som kan tre ikraft i det øieblikk rivingen settes igang, så det hverken blir avbrekk eller ophør i adgangen til å kjøpe levende fisk, at den må bli å få kjøpt på torget, og at lengre transportvei ikke må fordyre fisken.''»Mappe 734/1954, A-0155 arkivet etter finansrådmannen, Bergen byarkiv 

Torgutstikkeren ble ombygd og åpnet for småbåter i 1990.«Torgutstikkeren», ''Bergen byleksikon Shetlands-Larsens brygge fikk sitt navn i 1995 og utgjør den ytterste delen av torgutstikkeren. Knut Steens skulptur av Leif Andreas Larsen, «Shetlands-Larsen» fra Shetlandsgjengen, ble avduket der i 1995.

Bildegalleri

 Referanser  

Eksterne lenker

 Bergen byleksikon på nett, om Torget
 Offisielle hjemmesider for Torget i Bergen

Kategori:Næringsliv i Bergen
Kategori:Bergenhus
Kategori:Plasser i Bergen
Kategori:Markeder